kedadean lan sesambungan sebab akibat kang ana ing jerone, saengga struktur cerita lan piwulangan utawa ajaran bisa ditemokake. Cerita rakyat Santri Gudhig ing Kabupaten Purbalingga dianalisis kanthi teori struktur naratif Chatman. Wedharan kanthi struktural, cerita rakyat Santri Gudhig nduweni sangalas satellite lan sakperangan sekuen kang luwih cilik maneh, kang diperang dadi patbelas sekuen inti. Adedhasar struktur cerita rakyat bisa ditemokake urutan tekstual, urutan logis lan urutan kronologis, kedadian (event) lan wujud (existent) ing cerita rakyat Santri Gudhig. Ana ing kedadiyan (event) unsure ana loro, yaiku tindakan lan kejadian, lan ing wujud (existent) ngemot tokoh lan latar. Kedadiyan-kedadiyan kuwi mau kang dadi dhasar kanggo nggoleki ajaran utawa piwulangan kang ana ing cerita rakyat Santri Gudhig. Ajaran utawa piwulangan kang kaemot ing cerita rakyat Santri Gudhig kaperang dadi piwulang sosial utawa kemasyarakatan, piwulang agama utawa ketuhanan, piwulang kesusilaan lan budi pekerti sarta piwulang moral. Panjurung kang bisa diandharake saka asil panaliten iki, yaiku cerita rakyat Santri Gudhig becike bisa dadi tuladha tumrap pranata warga Purbalingga ing urip bebrayan, cerita rakyat Santri Gudhig luwih apik tetep dirembakakake amarga cerita rakyat Santri Gudhig uwis dadi salah sijine kabudayan kang ana ing Purbalingga, lan kang pungkasan cerita rakyat Santri Gudhig luwih apik didadekake kanggo aset pariwisata, amarga cerita rakyat Santri Gudhig kuwi salah sijining kabudayan dhaerah ing